Lébény Város ………) napirend

Polgármesterétől

**Előterjesztés**

**a Képviselő-testület**

**2016. október 27-i ülésére**

Tárgy: 2016. évi étkezési térítési díjak módosítása

Előterjesztő: Kovács Gábor polgármester

**Tisztelt Képviselő-testület!**

Az 1993. évi III. szociális igazgatásról és szociális ellátásokról szóló törvény (Szoc. tv.) 56 §-a határozza meg a személyes gondoskodást nyújtó ellátásokat.

A szociálisan rászorultak részére személyes gondoskodást az állam, valamint az önkormányzatok biztosítják.

A személyes gondoskodás magában foglalja a szociális alapszolgáltatásokat és a szakosított ellátásokat.

57. § alapján aSzociális alapszolgáltatások a következők:

* a falugondnoki és tanyagondnoki szolgáltatás,
* az [étkeztetés](https://www.opten.hu/optijus/lawtext/221785?tkertip=4&tsearch=%c3%b3vodai*%20%c3%a9tkeztet%c3%a9s*&page_to=1" \l "ws2_0),
* a házi segítségnyújtás,
* a családsegítés,
* a jelzőrendszeres házi segítségnyújtás,
* a közösségi ellátások,
* a támogató szolgáltatás,
* az utcai szociális munka,
* a nappali ellátás.

Önkormányzatunkat érintő szociális alapszolgáltatás:

* étkeztetés

2015. évi LXIII. törvény rendelkezik a gyermekek védelméről és a gyámügyi igazgatásról szóló 1997. évi XXXI. törvénynek az ingyenes bölcsődei és óvodai gyermekétkeztetés kiterjesztése érdekében történő módosításáról.

Tavalyi év szeptemberétől bevezetésre került az ingyenes óvodai étkeztetés (Gyvt. 151. §), amely alapján az alábbi kedvezményeket kell biztosítani:

*„A gyermekétkeztetés során az intézményi térítési díj 100%-át normatív kedvezményként kell biztosítani (a továbbiakban: ingyenes étkezés)*

a) a bölcsődei ellátásban vagy óvodai nevelésben részesülő gyermek után, ha

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át, vagy
* nevelésbe vették;

b) az 1–8. évfolyamon nappali rendszerű iskolai oktatásban részt vevő tanuló után, ha

* rendszeres gyermekvédelmi kedvezményben részesül, vagy
* nevelésbe vették;

c) azon a) és b) pont szerinti életkorú, rendszeres gyermekvédelmi kedvezményben részesülő gyermek után, akit fogyatékos gyermekek számára nappali ellátást nyújtó, az Szt. hatálya alá tartozó intézményben helyeztek el;

d) az 1–8. évfolyamon felül nappali rendszerű iskolai oktatásban részt vevő tanuló után, ha

* nevelésbe vették, vagy
* utógondozói ellátásban részesül.

*A gyermekétkeztetés során az intézményi térítési díj 50%-át normatív kedvezményként kell biztosítani (a továbbiakban: kedvezményes étkezés)*

* az 1–8. évfolyamon felül nappali rendszerű iskolai oktatásban részt vevő tanuló után, ha rendszeres gyermekvédelmi kedvezményben részesül;
* az 1–8. és az azon felüli évfolyamon nappali rendszerű iskolai oktatásban részt vevő tanuló után, ha olyan családban él, amelyben három vagy több gyermeket nevelnek, feltéve, hogy az (5) bekezdés b) pont ba) alpontja alapján a tanuló nem részesül ingyenes étkezésben;
* az (5) bekezdés b) és d) pontja szerinti életkorú, tartósan beteg vagy fogyatékos gyermek után, feltéve, hogy az (5) bekezdés b)–d) pontja alapján a gyermek nem részesül ingyenes étkezésben.

Az ingyenes vagy kedvezményes étkezés jogosultsági feltételeinek fennállását a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló kormányrendeletben foglaltak szerint kell igazolni.”

*Lébény Város Önkormányzata 2015. augusztus 17-én a Gast-Vital Kft-vel kötött szolgáltatói szerződést az intézményi étkeztetési feladatok ellátására. Az épületet és eszközöket az önkormányzat biztosítja bérleti díj ellenében.*

*A vállalkozó 2016. október 11-én kelt levelében az elmúlt évben megnövekedett és a következő időszakban várható növekvő nyersanyag, üzemanyag és energiaárakra való tekeintettel kéri a szolgáltatási díjak emelését. Az érvényes szerződés 4.7 pontja alapján a vállalkozó maximum az éves infláció mértékéig kezdeményezheti a szolgáltatási díjak emelését, amelyhez a Képviselő-testület jóváhagyása szükséges. Az infláció mértéke 2015. évben 0,9 % volt. A vállalkozó által kezdeményezett áremelés 3,1 %.*

adatok Ft-ban és ÁFA nélkül

|  |  |  |
| --- | --- | --- |
|  | Gast-Vital Kft (jelenlegi ár) | Gast-Vital Kft (módosított ár) |
| Óvodai étkezés - nyersanyag norma | 321 | 331 |
| Óvodai étkezés - rezsi költség | 243 | 250 |
| **Összesen** | **564** | **581** |
| Iskolai étkezés menza - nyersanyag norma | 300 | 309 |
| Iskolai étkezés menza - rezsi költség | 227 | 234 |
| **Összesen** | **527** | **543** |
| Iskolai diabetes étkezés menza – nyersanyag norma | 323 | 333 |
| Iskolai diabetes étkezés menza – rezsi költség | 227 | 234 |
| **Összesen** | **550** | **567** |
| Iskolai étkezés napközi (3x étkezés) - nyersanyagnorma | 462 | 476 |
| Iskolai étkezés napközi (3x étkezés) - rezsi költség | 350 | 361 |
| **Összesen** | **812** | **836** |
|  |  |  |
|  |  |  |

*A szerződéskötés óta a vállalkozó ugyanazon az áron biztosítja a szolgáltatást és az önkormányzat sem emelte a vállalkozót terhelő díjakat. Amennyiben az áremelést jóváhagyják, az alábbi táblázat mutatja az áremelés hatását, amely az önkormányzaton kívül az intézményi étkeztetést igénybevevőket is terheli:*

|  |  |  |
| --- | --- | --- |
| Megnevezés | Teljes áru térítési díj (Ft/adag) | 50 % kedvezményes térítési díj (Ft/adag) |
| Óvodai étkeztetés | 331 | 166 |
| Általános iskolai ebéd | 309 | 154 |
| Általános iskolai ebéd diabetes | 333 | 167 |
| Általános iskola 3 x étkezés | 476 | 238 |

A fenti árak nem tartalmazzák a 27 % ÁFA összegét.

Az egységes óvoda és bölcsődei ellátás keretében lehetőségünk van 5 fő bölcsődés korú gyermek ellátására. A bölcsődés korú gyermekek étkeztetési díja megegyezik az óvodai étkeztetés díjával, a gondozásra egyéb díjat nem számítunk fel.

Kérjük a tisztelt Képviselő-testületet, hogy az előterjesztést megvitatni szíveskedjenek.

Lébény, 2016. október 17.

Kovács Gábor sk.

polgármester

Melléklet:

* -2165/2/2016. számú levél